Sonora-Dezerto

Sonora-Dezerto estas montara dezerta, seka areo en okcidenta parto de federacia ŝtato Arizono, sudorienta parto de Kalifornio, okcidenta parto de meksikaj federaciaj ŝtatoj Malsupra Kalifornio kaj Sonoro.

Al tiu varmega, seka areo apartenas ankaŭ la Kolorado- kaj Yuma-dezerto. Oni povis elformi kultiveblajn agrojn per akvumado, ekz en la valoj de Coachella kaj Imperial.

Dum la vintraj monatoj multaj turistoj vizitas la mildklimatajn ripozejojn de Sonora-Dezerto, inter ili Palm Springs en Kalifornio, same Tusono kaj Fenikso en Arizono.

En la dezerto troviĝas kelkaj indianaj rezervejoj (ekz. Papago, Pima).

 Biogeografio 
Fitogeografie, Sonora-Dezerto estas aparta flaŭra provinco el la Madrea Regiono de la Holarktisa Regno (vidu : Flaŭra regno).

Biogeografie, Sonora-Dezerto estas tersupraĵa ekoregiono el la nord-meksika ekoprovinco de la nearktisa ekozono laŭ la tipologio de la Monda Natur-Fonduso (WWF). Ĝi estas parto de la tutmondaj 200-regiono Sonora- kaj malsupra-kalifornia dezertoj. Biome la ekoregiono apartenas al dezertoj kaj kserofitaroj.

 Vidu ankaŭ 
 Ekologia klasifiko de la tersupraĵoj
 Ekoregionoj en Meksiko
 Konservada stato de ekoregiono

 Eksteraj ligiloj 

  Ekoregiono NA1310 : Sonora-Dezerto (WWF)
  Ekoregiono NA1310 : Sonora-Dezerto (Bioimages)
  Sonora-Dezerto (Globalspecies) 
  Situo de la ekoregiono NA1310 : tajpu Sonoran desert 
  Tutmondaj 200; numero 130 : Sonora- kaj malsupra-kalifornia dezertoj (WWF) 

Kategorio:Nearktisaj ekoregionoj
Kategorio:Dezertoj en Nordameriko
Kategorio:Dezertaj ekoregionoj
Kategorio:Dezertoj kaj kserofitaroj
Kategorio:Global 200
Kategorio:Dezertoj en Arizono
Kategorio:Dezertoj en Kalifornio
Kategorio:Geografio de Meksiko